Henry Symonds

**Henry Symonds**, nado en Birmingham, o 30 de xaneiro de 1859 e finado o 11 de febreiro de 1933, foi un numismático británico.

## Traxectoria 
Henry naceu o 30 de xaneiro de 1859 no distrito de Edgbaston, en Birmingham, fillo de Mary Leekey, natural de Milverton, Somerset, e de Henry Symonds, natural de Broadwinsor, Dorset.

Cursou o seu ensino secundario na *Rugby School* en Rugby, e posteriormente formouse en Dereito no ''Lincoln's Inn*, en Londres, e ingresou no Real Colexio de Avogados como *barrister* en 1886.

O 8 de novembro de 1915 ingresou no Departamento de Moedas e Medallas do Museo Británico, en Londres, como axudante do seu conservador, George F. Hill e en substitución de C. F. Keary, apartado do labor por problemas de saúde. En 1933 publicouse postumamente a súa investigación sobre as orixes xenealóxicas da familia Symonds.

Á parte da súa faceta académica, Symonds tamén tivo a súa propia colección de moedas británicas, iniciada a finais da década de 1880. Esta colección acabou dispersa, logo de ser vendida en diversas poxas a partir de 1973.

Entre outras entidades asociativas e académicas, Symonds foi membro da Sociedade Numismática de Londres desde 1885 e, logo duns anos de baixa, reincorporouse á entidade en 1909, xa convertida en *Royal Numismatic Society*, e permaneceu nela ata a súa morte. En 1913 accedeu á súa vicepresidencia e en 1924 foi honrado coa medalla de ouro da sociedade.

Symonds faleceu o 11 de febreiro de 1933 na vila-balneario de Weston-super-Mare, en Somerset, onde pasaba o seu retiro.

## Publicacións 
### Numismática 
Henry Symonds publicou seis artigos no *British Numismatic Journal*, da *British Numismatic Society* (BNS), e outros vinte e catro en *Numismatic Chronicle*, da *Royal Numismatic Society* (RNS). Esta é unha escolma destas contribucións:

* (1911). "[The Bristol mint of Henry VIII and Edward VI](https://www.jstor.org/stable/42663551?Search=yes&resultItemClick=true&searchText=au%3A(%22Henry%20Symonds%22)&searchUri=%2Faction%2FdoBasicSearch%3FQuery%3Dau%253A%2528%2522Henry%2BSymonds%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3Aa6b5dd034e722c045b7f63b42641c7a7)". En *Numismatic Chronicle*. 4ª serie. Vol. 11. RNS. Páxinas 331-350.
* (1913). "[English mint engravers of the Tudor and Stuart periods, 1485  to 1688](https://www.jstor.org/stable/42663855?Search=yes&resultItemClick=true&searchText=au%3A(%22Henry%20Symonds%22)&searchUri=%2Faction%2FdoBasicSearch%3FQuery%3Dau%253A%2528%2522Henry%2BSymonds%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3A68c3bf9d37d18c211b56f5650561acfb)".En *Numismatic Chronicle*. 4ª serie. Vol. 13. RNS. Páxinas 349-377.
* (1913). "The  documentary evidence for the English royal coinages of Henry VII and Henry  VIII". En *British Numismatic Journal*, 10. BNS. Páxinas 127-171.
* (1915). "The English coinages of Edward VI ". En *British Numismatic Journal*, 11. BNS. Páxinas 123-167.google.es
* (1915). "[The Irish coinages of Henry VIIIand Edward VI](https://www.jstor.org/stable/42663881?Search=yes&resultItemClick=true&searchText=au%3A(%22Henry%20Symonds%22)&searchUri=%2Faction%2FdoBasicSearch%3FQuery%3Dau%253A%2528%2522Henry%2BSymonds%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3A5770c0ea5e44ba1ae2e8537796b636bd)". En *Numismatic Chronicle*. 4ª serie. Vol. 15. RNS. Páxinas 192-229.
* (1917). "The Elizabethan coinages for Ireland". En *Numismatic Chronicle*. 4ª serie. Vol. 17. RNS. Páxinas 97-125.
* (1921). "[The Irish silver coinages of Edward IV](https://www.jstor.org/stable/42663941?Search=yes&resultItemClick=true&searchText=au%3A(%22Henry%20Symonds%22)&searchUri=%2Faction%2FdoBasicSearch%3FQuery%3Dau%253A%2528%2522Henry%2BSymonds%2522%2529%2B%26so%3Drel&ab_segments=0%2Fbasic_phrase_search%2Fcontrol&refreqid=fastly-default%3A53d16eeb620b50b53a06f4a7530c49a3)". En *Numismatic Chronicle*. 5ª serie. Vol. 1. RNS. Páxinas 108-125.

### Xenealoxía 
* (1933). *Memoir of the family of Symonds in Somerset and Dorset*. Wessex Press, Taunton.

## Notas 
## Véxase tamén 
### Bibliografía 
* Bothamley, C. H. (1934). "Henry  Symonds, F.S.A. Barrister-at-Law " En *Proceedings of the Somersetshire Archaeological and Natural History Society*, LXXX. Serie 4ª, XX. Pt. II. Páxinas 73-74.
* Challis, C. E. (2003). "Henry Symonds, FSA: 30 January 1859 - 11 February 1933". En *British Numismatic Journal''. 73-11. Páxinas 116-119.